Na osnovu člana 39. Zakona o Centralnoj banci Bosne i Hercegovine («Službeni glasnik BiH», broj 1/97, 29/02, 13/03, 14/03, 9/05, 76/06 i 32/07) i člana 52. Pravilnika Centralne banke Bosne i Hercegovine, UV broj: 120/05 od 29. juna 2005. godine, 100-UV broj: 66/10 od 29. aprila 2010. godine, 100-UV broj: 130/11 od 30. marta 2011. godine i 100-UV broj: 18/12 od 31. januara 2012. godine, Upravno vijeće Centralne banke Bosne i Hercegovine na 10. sjednici od 4. oktobra 2012. godine donijelo je

O D L U K U

o zamjeni novčanica konvertibilne marke,

apoena 50 feninga, 1 i 5 konvertibilnih

maraka

Član 1.

Centralna banka Bosne i Hercegovine (u daljem tekstu: Centralna banka) vršiće zamjenu novčanica konvertibilne marke, apoena 50 feninga, 1 i 5 konvertibilnih maraka koje su povučene iz opticaja i koje su prestale biti zakonsko sredstvo plaćanja u skladu s Odlukom o povlačenju iz opticaja novčanica konvertibilne marke, apoena 50 feninga («Službeni glasnik BiH», 35/02), Odlukom o povlačenju iz opticaja novčanica konvertibilne marke, apoena 1 konvertibilne marke («Službeni glasnik BiH», 23/08) i Odlukom o povlačenju iz opticaja novčanica konvertibilne marke, apoena 5 konvertibilnih maraka («Službeni glasnik BiH», 28/09).

Član 2.

(1) Zamjenu novčanica iz člana 1. ove odluke obavljaće komercijalne banke počev od 1. novembra 2012. godine, zaključno do 31. decembra 2017. godine.

(2) Centralna banka će, zamijenjene novčanice iz tačke 1. ove odluke, primati od komercijalnih banka putem izdvojenih trezora, sukcesivno u periodu iz stava 1. ovog člana, a najdalje do 31. marta 2018. godine.

Član 3.

Ova odluka stupa na snagu danom objavljivanja u «Službenom glasniku BiH», a objaviće se i u «Službenim novinama Federacije BiH», «Službenom glasniku Republike Srpske» i «Službenom glasniku Brčko distrikta BiH».

100-UV broj: 95/12 Predsjedavajući

4. oktobar 2012. godine Upravnog vijeća Centralne banke

S a r a j e v o Bosne i Hercegovine

GUVERNER

dr. Kemal Kozarić